Wat leer die Bybel
Jan 9, 2019 • 1 min read
Het jy al 'n operasie ondergaan? Jy word vol naalde gedruk, op 'n drip gesit en dan op 'n bed met wiele in die operasie kamer in gestoot waar 'n klomp dokters met maskers vir jou staan en wag…
…in sulke oomblikke kry ek 'n benoude gevoel! As jou operasie enigsins soos my ervaringe was, dan was dit glad nie aangenaam nie. Gelukkig word ek dan deur die dokters gerus gestel en verseker dat alles goed sal verloop.
Ons ervaar dieselfde in ons Geestelike lewe. Wanneer ons tyd spandeer in die Woord van die Here, dan word ons ook op 'n manier geopereer. Noem dit maar 'n Bybelse operasie wat ons ondergaan.
In Hebreërs 4:12 lees ons:
"Die woord van God is lewend en kragtig. Dit is skerper as enige swaard met twee snykante en dring deur selfs tot die skeiding van siel en gees en van gewrigte en murg. Dit beoordeel die bedoelings en gedagtes van die hart."
Die Woord van God is soos die dokter se skalpel. Dit is baie skerp en word gebruik om al die kwaadaardige goed in ons geestelike liggaam uit te sny. Wanneer ons tyd spandeer in die Woord en dit bestudeer, dan word ons gedagtes beoordeel. Dit praat met ons as ons met verkeerde goed besig is en dit help ons om Geestelik sterk en gesond te word.
As ons baie tyd in die Woord spandeer, dan sal ons geloof versterk word, ons verhouding met die Vader versterk word en ons sal geestelik groei.
Ek wil jou aanmoedig, kom daagliks in die Woord en laat die Heilige Gees toe om jou van binne af te verander.
"…maar laat God julle verander deur julle denke te vernuwe…" Rom. 12:2
Is Christene verplig om te deel?
Het jy al gesien hoe klein kindertjies met mekaar baklei oor wie se speelgoed is wie s'n? Die een wil al die speelgoed vir homself hê en wil nie sy speelgoed met die ander kind deel nie... Mamma of Pappa moet dan in tree en mooi verduidelik dat die speelgoed
Riaan le Roux Dec 6, 2019 • 3 min read
WJWK 09 - Wie sit op jou troon?
Na 'n onlangse preek deur Ds Johan by Tygerberg Gesinskerk met die tema, "God sit op die troon", het dit my laat dink oor wie op die troon in my eie lewe sit. Ek gesels kortliks oor hierdie gedagte.
Riaan le Roux Sep 11, 2019 • 1 min read
WJWK 08 - Mindless Praise & Worship (Let jy op?)
Lofsang en aanbidding is 'n wonderlike manier om ons gedagtes en ons harte op die Here te rig. Dit is 'n kragtige manier om God se Naam groot te maak. Hierdie kragtige gebaar van lofsang en aanbidding kan ook "leeg" wees, as ons nie oplet hoe ons sing nie. Daar